नवीन ने छोड़ा डु प्लेसिस का कैच, बर्थडे पर अनुष्का भी पहुंचीं मैच देखने; टॉप मोमेंट्स
Royal Challengers Bangalore Vs Lucknow Super Giants. Follow IPL Cricket Match Moments Updates on Dainik Bhaskar. इंडियन प्रीमियर लीग (IPL) में लखनऊ सुपर जायंट्स (LSG) और रॉयल चैलेंजर्स बेंगलुरु (RCB) मुकाबले के बाद विराट कोहली और गौतम गंभीर में तीखी-बहस देखने को मिली।
इंडियन प्रीमियर लीग (IPL) में लखनऊ सुपर जायंट्स (LSG) और रॉयल चैलेंजर्स बेंगलुरु (RCB) मुकाबले मुकाबले के दौरान जब मेहमान टीम बल्लेबाजी कर रही थी तो एक फैन बाउंड्री पर फील्डिंग कर रहे विराट कोहली से मिलने मैदान में आ गया। फैन ने तुरंत ही लॉन्ग ऑफ की बाउंड्री पर खड़े कोहली के पैर छू लिए जिसके बाद पूर्व कप्तान ने उसे गले से लगा लिया। कोहली के इस काम को सोशल मीडिया पर जमकर सराहा जा रहा है। 
वहीं मैच के बाद विराट कोहली और गौतम गंभीर में तीखी-बहस देखने को मिली। दोनों बीच मैदान पर भिड़ गए। बहस बढ़ते देख LSG के कप्तान केएल राहुल और सीनियर खिलाड़ी अमित मिश्रा ने बीच-बचाव कर मामला संभाला। लखनऊ के भारत रत्न अटल बिहारी वाजपेयी इकाना क्रिकेट स्टेडियम में सोमवार रात दोनों सीनियर खिलाड़ियों के बीच झगड़ा मैच के बाद शुरू हुआ। तब दोनों टीमें आपस में हाथ मिला रही थीं। इस झड़प के कई वीडियो सोशल मीडिया पर वायरल भी होने लगे हैं।
बहस से पहले बेंगलुरु ने लखनऊ को 18 रन से मैच हराकर अपने होम ग्राउंड पर पिछली मिली हार का बदला लिया। इस लो-स्कोरिंग मैच में केएल राहुल चोटिल होने के बाद 11वें नंबर पर बैटिंग करने उतरे, नवीन उल-हक ने फाफ डु प्लेसिस का आसान कैच छोड़ा और बर्थडे पर विराट की पत्नी अनुष्का शर्मा मैच देखने के लिए लखनऊ पहुंचीं। मैच के ऐसे टॉप मोमेंट्स इस खबर में हम जानेंगे। मैच रिपोर्ट जानने के लिए यहां क्लिक करें...
मैदान पर भिड़े विराट कोहली और गौतम गंभीर
मैच के दौरान दूसरी पारी में RCB के पूर्व कप्तान विराट कोहली की लखनऊ के अफगानी गेंदबाज नवीन उल हक से बहस हुई। नवीन उस वक्त बैटिंग कर रहे थे, बहस के बाद नवीन ने एक छक्का भी मारा, लेकिन अपनी टीम को जीत नहीं दिला सके। मैच के बाद दोनों खिलाड़ी हाथ मिलाने के दौरान भी नोकझोंक करते नजर आए। मैच के बाद विराट कोहली और गौतम गंभीर में तीखी-बहस देखने को मिली। कोहली और गंभीर की बहस में अमित मिश्रा और केएल राहुल ने बीच-बचाव किया।
इस बहस को फैंस पिछले मैच के गंभीर के एग्रेशन का जवाब भी मान रहे हैं। तब लखनऊ ने बेंगलुरु के खिलाफ उसी के घर में 213 रन का टारगेट चेज कर लिया था। मैच के बाद गंभीर ने दर्शकों को चुप रहने का इशारा किया था। ऐसे में आज मैच के दौरान कोहली ने फैंस से चुप नहीं रहने का इशारा किया। वह शोर मचाकर टीमों को सपोर्ट करने का इशारा करते भी नजर आए।
2. नवीन ने छोड़ा डु प्लेसिस का कैच
मैच की पहली इनिंग्स के दूसरे ओवर में स्टोइनिस गेंदबाजी कर रहे थे। फाफ डु प्लेसिस स्ट्राइक पर थे। मार्कस स्टोइनिस की तीसरी बॉल पर डु प्लेसिस ने मिड ऑन की तरफ शॉट खेला, बॉल हवा में गई। नवीन उल-हक ने कैच लेने के लिए डाइव लगाई, लेकिन बॉल उनके हाथ में ही नहीं आई और कैच छूट गया। डु प्लेसिस इस वक्त 10 रन से भी कम के स्कोर पर बैटिंग कर रहे थे, उन्होंने मैच में 44 रन की पारी खेली।
3. केएल राहुल हुए चोटिल
लखनऊ सुपर जायंट्स के कप्तान केएल राहुल मैच के दौरान चोटिल हो गए। बेंगलुरु की पारी में दूसरे ओवर की आखिरी गेंद पर फील्डिंग के दौरान राहुल के पैर में खिंचाव महसूस हुआ। वह गेंद के पीछे दौड़ते हुए रुक गए। लखनऊ की फीजियो टीम उन्हें देखने मैदान पर आई और राहुल को मैदान से बाहर ले गई।
4. कोहली ने दिए फ्लाइंग किस
बेंगलुरु की टीम पहली पारी में 126 रन ही बना सकी। दूसरी पारी में फील्डिंग के दौरान टीम के पूर्व कप्तान विराट कोहली एग्रेसिव अंदाज में नजर आए। उन्होंने मैच में 2 कैच लिए और लखनऊ के हर विकेट पर दर्शकों को फ्लाइंग किस देते नजर आए।
उनकी पत्नी अनुष्का शर्मा भी मैच देखने पहुंची थीं, मंगलवार को उनका बर्थडे था। कोहली मैच के दौरान अनुष्का को भी फ्लाइंग किस देते नजर आए।
5. फैन ने कोहली के पैर छुए 
दूसरी पारी में सातवें ओवर के बाद एक फैन मैदान में दौड़ते हुए विराट के पास आ गया और उनके पैरों में गिर गया। विराट उन्हें दूर जाने के लिए कहने लगे। आखिरी में सिक्योरिटी गार्ड्स फैन को मैदान से बाहर ले गए।
अब देखें मैच से जुड़े फोटोज...
